text: Norsk landsholdsspiller på vej til Esbjerg
  25 august 2013 kl. 20.52
  [size=3]Ifølge norske TV2 Sporten forstærker Esbjerg sig med offensivspilleren Mohammed Fellah fra den norske klub Vålerenga.[/size]
  Den 24-årige offensive midtbanespiller har kontraktudløb med Vålerenga til nytår, og det må derfor forventes, at Esbjerg må sende nogle penge mod Norge.
  Selv siger Mohammed Fellah til norske TV2 Sporten, at han har meddelt sportsdirektøren, at han forventer at forlade klubben, inden transfervinduet lukker den 2. september.
  Lykkes det Esbjerg at hente Mohammed Fellah, får klubben en spiller, der i år har debuteret og spillet to landskampe for Norge, og som har spillet mere end 120 kampe i den bedste norske række.
  